મળતી માહિતી મુજબ પ્રાંતિજ તાલુકામાં જિલ્લા શિક્ષણ પ્રાથમિક અધિકારી દ્વારા ઘડી, અબાવાડા, ઉમીયાનગર, આમોદરા જેવી પ્રાથમિક શાળાઓમાં ઓચિંતી સ્થળ મુલાકાત લેતા ઘડી શાળામાં ચાર શિક્ષકો નિયત સમય કરતા શાળામાં મોડા પહોંચતા જિલ્લા શિક્ષણ પ્રાથમિક અધિકારી દ્વારા સ્થળ ઉપર નોટિસ પાઠવવામાં આવી હતી જેને લઈ કેટલાય ગુલ્લીબાજ શિક્ષકોમાં ખળભળાટ વ્યાપી ગયો છે ત્યારે હજુ જો પ્રાંતિજ સહિત તાલુકામાં આવેલી પ્રાથમિક ખાનગી શાળાઓમાં પણ તપાસ થાય તો કેટલીય શાળાઓ તથા વગર પરવાનગીએ ચાલતી શાળાઓ પ્રકાશમાં આવે તો નવાઈ નહીં.